
Относно: Избор на председател и заместник-председател на Постоянната комисия по образование и вероизповедания



УВАЖАЕМИ ОБЩИНСКИ СЪВЕТНИЦИ,

Постоянната комисия по образование и вероизповедания има важна роля в дейността на Общински съвет – Бургас, като подпомага формирането и провеждането на местните политики в сферите на образованието, училищната и предучилищната инфраструктура, взаимодействието с вероизповеданията и развитието на духовния и културен живот в общността. Комисията разглежда и предлага решения по въпроси, свързани с училища, детски градини, образователни програми, както и с подпомагането на религиозните общности в рамките на принципите на светска държава и гражданска толерантност.
Промяната в ръководството на Постоянната комисия по реда на чл. 27, ал. 1, т. 2 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас е мотивирана от необходимостта да се гарантира плавен организационен преход, по-висока ефективност в работата и устойчивост на политиките в тази ключова сфера. В условията на постоянно развиваща се образователна инфраструктура, нови предизвикателства пред учебния процес, както и необходимост от координация с вероизповеданията и гражданското общество, ръководната роля в комисията изисква силна ангажираност, компетентност и професионален подход.
Изборът на ново ръководство ще създаде условия за активизиране на дейността на Комисията, за въвеждане на нови идеи и работни практики, като същевременно се запази приемствеността и институционалната стабилност. Предлаганото решение цели прозрачен и равнопоставен изборен процес в интерес на ефективната дейност на Комисията и в полза на образователната и духовната среда на община Бургас.
С оглед на това, че за председател може да бъде избран всеки от членовете на Комисията, както и с цел осигуряване на равнопоставеност между тях – включително и по отношение на заемащия в момента поста заместник-председател – се предлага Общинският съвет да избере ново ръководство в пълен състав: председател и заместник-председател.

Във връзка с гореизложеното и на основание чл. 21, ал. 1, т. 1 от Закона за местната администрация и местното самоуправление, чл. 27, ал. 1, т. 2 и чл. 25 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, предлагам на Общински съвет да вземе следните



РЕШЕНИЯ:


I. Освобождава предсрочно председателя и зам.-председателя на Постоянната комисия по бюджет и финанси, както следва:

1. Освобождава Станимир Байчев Баев, като председател на Постоянната комисия по образование и вероизповедания;

[bookmark: _GoBack]2. Освобождава Павел Георгиев Чепов, като зам.-председател на Постоянната комисия по образование и вероизповедания.


II. Избира нов председател и зам.- председател, както следва:

1. Избира …………………………………………………… за председател на Постоянната комисия по образование и вероизповедания;

2. Избира ……………………………………………………… за зам.-председател на Постоянната комисия по образование и вероизповедания.




	С уважение:




МИХАИЛ ДИМИТРОВ ХАДЖИЯНЕВ
Председател на Общински съвет – Бургас
